CELEX: 32005R2114
Language: da
Date: 2005-12-13 00:00:00
Title: Rådets forordning (EF) nr. 2114/2005 af  13. december 2005  om gennemførelse af aftalen i form af brevveksling mellem Det Europæiske Fællesskab og Republikken Korea i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994

23.12.2005   
            
            
               DA
            
            
               Den Europæiske Unions Tidende
            
            
               L 340/1
            
         
      RÅDETS FORORDNING (EF) Nr. 2114/2005
   af 13. december 2005
   om gennemførelse af aftalen i form af brevveksling mellem Det Europæiske Fællesskab og Republikken Korea i henhold til artikel XXIV, stk. 6, og artikel XXVIII i den almindelige overenskomst om told og udenrigshandel (GATT) 1994
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til forslag fra Kommissionen, og
   ud fra følgende betragtninger:
   Ved Rådets afgørelse 2005/929/EF af 13. december 2005 om indgåelse af en aftale i form af brevveksling mellem Det Europæiske Fællesskab og Republikken Korea i henhold til artikel XXIV, stk. 6, og artikel XXVIII i GATT 1994 (1) godkendte Rådet på Fællesskabets vegne den nævnte aftale som afslutning på forhandlingerne i medfør af artikel XXIV, stk. 6, i GATT 1994 —
   UDSTEDT FØLGENDE FORORDNING:
   Artikel 1
   Toldsatserne som anført i bilaget til denne forordning anvendes i den angivne periode.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 13. december 2005.
      
         
            På Rådets vegne
         
         J. GRANT
         
         
            Formand
         
      
   
   
      (1)  Se side 61 i denne EUT.
   
      BILAG
      Uanset bestemmelserne for anvendelse af den kombinerede nomenklatur anses ordlyden af varebeskrivelserne kun for at være vejledende, idet indrømmelserne inden for rammerne af dette bilag fastlægges på grundlag af KN-kodernes anvendelsesområde, således som disse koder foreligger på tidspunktet for vedtagelsen af nærværende forordning. I de tilfælde, hvor der er anført »ex« KN-koder, fastlægges indrømmelserne ved anvendelse af KN-koden og den dertil svarende varebeskrivelse tilsammen.
      Anden del
      Toldsatsliste
      
                  KN-kode
               
               
                  Varebeskrivelse
               
               
                  Toldsats
               
            
                  3903 19 00
               
               
                  Polystyren, i uforarbejdet form, ikke ekspanderbart
               
               
                  En anvendt sats på 4,0 % (1)
                  
               
            
                  8521 10 30
               
               
                  Apparater til optagelse og gengivelse af video, også med indbygget videotuner, til magnetbånd med en bredde på 1,3 cm eller derunder, og som muliggør optagelse og gengivelse ved en båndhastighed på 50 mm/s eller derunder, ikke til anvendelse i civile luftfartøjer
               
               
                  En anvendt sats på 13,0 % (1)
                  
               
            
                  8525 40 99
               
               
                  Andre videokameraer, undtagen videokameraer til optagelse af lyd og billeder med fjernsynskameraet
               
               
                  Er anvendt sats på 12,5 % (2)
                  
               
            
                  8527 31 91
               
               
                  Andre radiofonimodtagere, herunder apparater, som også kan modtage radiotelefoni eller radiotelegrafi, sammenbygget med lydoptagere eller lydgengivere, med laserbaseret læsesystem, undtagen med én eller flere indbyggede højtalere i samme kabinet
               
               
                  En anvendt sats på 11,4 % (1)
                  
               
            
         (1)  De ovenfor anførte lavere anvendte satser anvendes i tre år eller indtil implementeringen af resultaterne af Doha-udviklingsdagsordenen betyder, at ovennævnte toldniveauer nås, alt efter hvilket tidspunkt der falder først.
      
         (2)  De ovenfor anførte lavere anvendte satser anvendes i fire år eller indtil implementeringen af resultaterne af Doha-udviklingsdagsordenen betyder, at ovennævnte toldniveauer nås, alt efter hvilket tidspunkt der falder først.